રવિવારે દિવાળી આવે છે અને અમારે તો સોમવારે જ પેપર ફોડીને ક્યા શેર લઇને મૂરત કરવું એ જણાવી દેવાનું છે, તેથી એટલું જ કહીને આરંભ કરીએ કે “સજની આ રે ચોઘડીયું અમૃત-લાભનું, ફરી નહીં આવે મોકો , શેરોમાં નાણા રોકો, સાથે ચાલીને લોકો, રોકાણ કીજીએ……” 27મી ઓક્ટોબરને રવિવારે સાંજે 6.15થી 7.15માં મુહૂર્તના સોદા થશે ત્યારે મુંબઇના આકાશમાં સૂરજ 6.08 કલાકે આથમી ચૂક્યો હશે અને રાત્રિનું પહેલુ શુભ ચોઘડીયું ચાલતુ હશે, તે પછી અમૃત છે.